**PIIRIEN NUORISO- JA OSAAMISTOIMIKUNNAN TOIMINTA JA TEHTÄVÄT**

1. Toimikunnan kokoonpano

Toimikuntaan kuuluu 2 - 5 reserviupseeri- ja 2 - 5 reserviläispiirin yhdistysten jäsentä. Toimikunnan jäsenten toimintakausi on yksi vuosi. Puheenjohtajan toimikausi on kaksi vuotta. Puheenjohtajana toimii kaksivuotiskauden vuoroin reserviupseeri- ja reserviläispiirin edustaja. Vuorottelu aloitetaan vuodesta 2016. Tällöin reserviupseeripiirin edustaja aloittaa puheenjohtajana. Toimikunta valitsee keskuudestaan puheenjohtajan, varapuheenjohtajan, sihteerin ja muut tarvittava toimihenkilöt.

2. Toimikunnan tehtävät

* esittää nuoriso- ja osaamistoimikunnan kokoonpanon ja toimintasuunnitelman seuraavaksi vuodeksi piirien yhteiselle työvaliokunnalle
* laatii ohjeita ja suosituksia yhdistyksille toimenpiteiksi jäsenten reserviläistaitoja kehittävän ja ylläpitävän sekä yhdistystoimintaa kehittävän koulutuksen toteuttamisesta ja nuorten jäsenten rekrytointiin ja nuorten toiminnan aktivoimiseksi
* ideoi ja osallistuu koulutuksen kehittämiseen sekä nuorten toiminnan kehittämiseen
* osallistuu koulutustapahtumien suunnitteluun ja toteuttamiseen
* toimii yhteistyössä Lounais-Suomen aluetoimiston ja Maanpuolustuskoulutusyhdistyksen Lounais-Suomen maanpuolustuspiirin kanssa koulutuksen suunnittelussa ja kehittämisessä
* edistää verkkokoulutuksen (esim. PV Moodle) käyttöönottoa jäsenten omaehtoisessa kouluttautumisessa
* edistää reserviläistoiminnan näkyvyyttä sosiaalisessa mediassa
* osallistuu vänrikki- sekä aliupseeri- ja miehistöpäivien suunnitteluun ja toteuttamiseen
* osallistuu erikseen valittaviin messu-, nuoriso- yms. tapahtumiin
* suunnittelee ja toteuttaa nuorille suunnatun toimintapäivän
* osallistuu jäsenten jatko- ja täydennyskoulutusjärjestelmän kehittämiseen ja toteuttamiseen yhteistoiminnassa Maanpuolustuskoulutusyhdistyksen Lounais-Suomen maanpuolustuspiirin sekä Lounasi-Suomen aluetoimiston kanssa
* kannustaa jäseniä osallistumaan liikunta- ja urheilutapahtumiin yhteistyössä ampuma- ja urheilutoimikunnan kanssa
* edistää vuorovaikutteisuutta jäseniin sähköisten tiedotuskanavien avulla
* järjestää koulutustilaisuuksia

3. Muut asiat

Osaamistoimikunta kokoontuu puheenjohtajan kutsusta tarvittaessa. Toimikunnan kokouksiin voidaan kutsua piirien puheenjohtajat, toiminnanjohtaja ja hallituksien asiantuntijoita.

Kokouksista pidetään muistiota, joka toimitetaan toimikunnan jäsenille, piirien puheenjohtajille ja piiritoimistoon (taltioi).